CELEX: 32017R0331
Language: hr
Date: 2017-02-27 00:00:00
Title: Uredba Vijeća (EU) 2017/331 od 27. veljače 2017. o izmjeni Uredbe (EZ) br. 765/2006 o mjerama ograničavanja u odnosu na Bjelarus

28.2.2017   
            
            
               HR
            
            
               Službeni list Europske unije
            
            
               L 50/9
            
         UREDBA VIJEĆA (EU) 2017/331
   od 27. veljače 2017.
   o izmjeni Uredbe (EZ) br. 765/2006 o mjerama ograničavanja u odnosu na Bjelarus
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2012/642/ZVSP od 15. listopada 2012. o mjerama ograničavanja protiv Bjelarusa (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 765/2006 (2) predviđa se zabrana izvoza bilo kojoj osobi, subjektu ili tijelu opreme koja bi se mogla koristiti za unutarnju represiju te pružanja povezane tehničke pomoći, usluga posredovanja, financiranja ili financijske pomoći.
            
         
               (2)
            
            
               Uredbom (EZ) br. 765/2006 provode se mjere predviđene u Odluci 2012/642/ZVSP.
            
         
               (3)
            
            
               Odlukom Vijeća (ZVSP) 2017/350 (3) o izmjeni Odluke 2012/642/ZVSP oprema za biatlon izuzima se od zabrane izvoza.
            
         
               (4)
            
            
               Ničim u ovoj Uredbi ne utječe se na zahtjeve u vezi s dozvolama u okviru Uredbe (EU) br. 258/2012 Europskog parlamenta i Vijeća (4).
            
         
               (5)
            
            
               Uredbu (EZ) br. 765/2006 trebalo bi stoga na odgovarajući način izmijeniti.
            
         
               (6)
            
            
               Kako bi se osigurala učinkovitost mjera predviđenih u ovoj Uredbi, ova bi Uredba trebala odmah stupiti na snagu,
            
         DONIJELO JE OVU UREDBU:
   Članak 1.
   1.   Uredba (EZ) br. 765/2006 mijenja se kako slijedi:
   
               1.
            
            
               U članku 1.a dodaje se sljedeći stavak:
               „4.   Stavak 1. ne primjenjuje se na puške te njihovo streljivo i ciljnike koji su navedeni u Prilogu IV. te su također u skladu sa specifikacijama za opremu za biatlon, kako su utvrđene u pravilima o događanjima i natjecanjima Međunarodne biatlonske unije (IBU), i namijenjeni su isključivo za upotrebu u biatlonskim događanjima i treninzima.”.
            
         
               2.
            
            
               U članku 1.b dodaje se sljedeći stavak:
               „4.   Stavak 1. ne primjenjuje se na puške te njihovo streljivo i ciljnike koji su navedeni u Prilogu IV. te su također u skladu sa specifikacijama za opremu za biatlon, kako su utvrđene u pravilima o događanjima i natjecanjima IBU-a, i namijenjeni su isključivo za upotrebu u biatlonskim događanjima i treninzima.”.
            
         2.   Tekst u Prilogu ovoj Uredbi dodaje se Uredbi (EZ) br. 765/2006 kao Prilog IV.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 2017.
      
         
            Za Vijeće
         
         
            Predsjednik
         
         K. MIZZI
      
   
   
      (1)  SL L 285, 17.10.2012., str. 1.
   
   
      (2)  Uredba Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (SL L 134, 20.5.2006., str. 1.).
   
      (3)  Odluka Vijeća (ZVSP) 2017/350 od 27. veljače 2017. o izmjeni Odluke 2012/642/ZVSP o mjerama ograničavanja protiv Bjelarusa (SL L 50, 28.2.2017., str. 81.).
   
      (4)  Uredba (EU) br. 258/2012 Europskog parlamenta i Vijeća od 14. ožujka 2012. o provedbi članka 10. Protokola Ujedinjenih naroda protiv nezakonite proizvodnje i trgovanja vatrenim oružjem, njegovim dijelovima i komponentama te streljivom, kojim se dopunjuje Konvencija Ujedinjenih naroda protiv transnacionalnog organiziranog kriminaliteta (Protokol UN- a o vatrenom oružju), utvrđivanju odobrenja za izvoz vatrenog oružja, mjera za uvoz i provoz vatrenog oružja, njegovih dijelova i komponenata i streljiva (SL L 94, 30.3.2012., str. 1.).
   
      PRILOG
      
         
            „PRILOG IV.
            Puške, streljivo i ciljnici iz članaka 1.a i 1.b koji su također u skladu sa specifikacijama za opremu za biatlon kako su utvrđene u pravilima o događanjima i natjecanjima Međunarodne biatlonske unije
            Puške za biatlon:
            
                        ex 9303 30
                     
                     
                        Ostale puške, za sport, lov ili streljaštvo
                     
                  Streljivo za puške za biatlon:
            
                        ex 9306 21
                     
                     
                        Meci (patrone) za puške sačmarice
                     
                  
                        ex 9306 29
                     
                     
                        Dijelovi metaka (patrona) za puške sačmarice
                     
                  
                        ex 9306 30 90
                     
                     
                        Meci (patrone) i njihovi dijelovi, za oružje koje nisu sačmarice, vojno oružje, revolveri i pištolji iz tarifnog broja 9302, poluautomatske puške iz tarifnog broja 9301
                     
                  Ciljnici za puške za biatlon:
            
                        ex 9305 20
                     
                     
                        Dijelovi i pribor za puške sačmarice ili kuglare iz tarifnog broja 9303”